
Ministria e Industrisë, Ndërmarrësisë, Tregtisë dhe Inovacionit
Ministarstvo Industrije, Preduzetništva, Trgovine i Inovacija
Ministry of Industry, Entrepreneurship, Trade and Innovation

Agjencia për Investime dhe Përkrahjen e Ndërmarrjeve në Kosovë - KIESA
___________________________________________________________________________

Me qëllim të përkrahjes se ndërmarrësisë me pronësi apo me bashkëpronësi (së paku 50%) të grave ndërmarrëse, Ministria e Industrisë, Ndërmarrësisë, Tregtisë dhe Inovacionit (MINTI), përmes Agjencisë për Investime dhe Përkrahjen e Ndërmarrjeve në Kosovë (KIESA) shpallë:

Thirrje publike për subvencionim të bizneseve me pronësi të grave ndërmarrëse

Bazuar në Udhëzimin Administrativ (MTI) nr. 01/2018 për ndarjen e mjeteve financiare nga kategoria ekonomike e subvencioneve dhe transfereve, dhe me qëllim të fuqizimit të bizneseve me pronësi apo me bashkëpronësi (se paku 50%) të grave ndërmarrëse, shpallim thirrje të hapur publike për përkrahjen e bizneseve.

MINTI/KIESA do të mbështes në subvencionim me mjete financiare me një buxhet total prej 200,000.00€, sipas kategorive si në vijim:  

1. Për ndërmarrjet mikro (të punësuar deri 9 punëtor), vlera maksimale që mund të përfitoj një ndërmarrje mikro është 10,000 euro. Participimi nga biznesi duhet te jetë se paku 20% e totalit të projektit. Buxheti për ketë kategori planifikohet te jete 100,000 euro. 
2. Për ndërmarrjet e vogla (të punësuar 10 deri 49 punëtor), vlera maksimale që mund të përfitoj një ndërmarrje e vogël është 20,000 euro. Participimi nga biznesi duhet te jetë se paku 30% e totalit të projektit. Buxheti për ketë kategori planifikohet te jete 100,000 euro. 
Sqarim: Në rast që nuk plotësohet kuota në ndonjërën nga kategoritë, atëherë teprica e buxhetit mund të bartet në kategoritë e tjera.
1. Dokumentet e kërkuara për aplikim sipas Udhëzimit Administrativ 01/2018
1. Certifikatën e regjistrimit të biznesit me të gjitha informatat përcjellëse sipas kërkesave të legjislacionit në fuqi në Republikën e Kosovës.
2. Certifikatën e numrit fiskal (nuk aplikohet për bizneset të cilat numrin e regjistrimit të biznesit dhe numrin fiskal e kanë në një certifikatë).
3. Vërtetim tatimor me të cilën vërtetohet se aplikuesi nuk ka borxhe aktuale tatimore të pashlyera apo obligime tjera tatimore ose është në marrëveshje për shlyerjen e borxhit me ATK.
4. Listën e punëtorëve për vitin 2025 të lëshuar nga ATK me emrin e biznesit aplikues në harmoni me NUI (mund të nxjerrët online nga ueb faqja e ATK-së). Në bazë të listës do të kategorizohen dhe vlerësohen NMVM-të dhe do të vlerësohen piket e punësimit të gjinisë femërore. Për bizneset e regjistruara gjatë vitit 2025 dhe 2026 duhet të sjellin listën e punëtorëve që nga regjistrimi.
5. Kopjen e letërnjoftimit të personit/ve në emër të cilit/ve është i regjistruar aplikuesi.
6. Dëshmi nga aplikuesi se nuk është në falimentim ose nën administrim të dhunshëm gjyqësor të lëshuar nga Gjykata Themelore - kërkohet origjinali jo më i vjetër se 30 ditë. Dokumenti mund të nxirret në Gjykatën Komerciale të Kosovës.
7. Dëshminë e xhirollogarisë aktive në emër të biznesit aplikues në njërën prej bankave të licencuara nga Banka Qendrore e Kosovës. Dëshmia duhet të jetë brenda afatit të hapjes se thirrjes.
8. Gjendjen e xhirollogarisë bankare në emër të biznesit aplikues për vitin e fundit (2025). Për aplikuesin e sapo themeluar kjo nuk është e aplikueshme.
9. Oferta e realizmit të projektit, të dëshmohet vetëm për shpenzimet që domosdo duhet të blihen të një subjekt tjetër afarist.
10. Të mos ketë pranuar mjete nga burimet tjera të financimit për të njëjtat aktivitete (e dëshmuar me deklaratë nën betim, e cila duhet shkarkuar nga ueb faqja e KIESA-se, të plotësohet me të dhënat e biznesit dhe e njëjta të ngarkohet në email adresën: grate.ndermarrese@rks-gov.net  
11. Të kenë kryer të gjitha detyrimet nga mbështetja financiare paraprake, nëse kanë përfituar nga burimet publike të financimit nga MINT për dy vitet e fundit, (e dëshmuar me deklaratë nën betim, e cila duhet shkarkuar nga ueb faqja e KIESA-se, të plotësohet me të dhënat e biznesit dhe e njëjta të ngarkohet në email adresën: grate.ndermarrese@rks-gov.net  
12. Për bizneset e regjistruara para vitit 2024, duhet të sjellin qarkullimin për vitin 2024 dhe 2025 i dëshmuar me dokument të lëshuar nga ATK. Për bizneset e regjistruara gjatë viteve 2024 dhe 2025 duhet të sjellin qarkullimin total që nga regjistrimi. Ndërsa, për bizneset e regjistruara gjatë vitit 2026 duhet të sjellin qarkullimin total që nga regjistrimi.
13. Projekt propozimi duhet të përfshijë: qëllimin, aktivitetet e projektit duke përfshirë këtu karakteristikat kryesore të gjelbra dhe praktikat e ekonomisë qarkore, koston financiare, planin kohor të realizimit të projektit, strukturën organizative të aplikuesit dhe objektivat e kompanisë dhe plani konkret për zhvillimin e projektit. Ky projekt propozim duhet të shkarkohet në web, të plotësohet dhe të ngarkohet në email adresën: grate.ndermarrese@rks-gov.net  
14. Buxheti te shkarkohet nga ueb faqja e KIESA-se, të plotësohet dhe e njëjtat të ngarkohet në email adresën: grate.ndermarrese@rks-gov.net  
15. Aplikacioni te shkarkohet nga ueb faqja e KIESA-se, të plotësohet dhe e njëjtat të ngarkohet në email adresën grate.ndermarrese@rks-gov.net 

1. Informacione mbi shpenzimet e pranueshme dhe të papranueshme
· Shpenzimet e pranueshme përfshinë blerjen e pajisjeve dhe teknologjisë, materialeve dhe furnizime prodhimi, paketim, brendim dhe marketing. Çfarëdo aktiviteti promovues nuk duhet të kaloj 30% të buxhetit të kërkuar.

2. Sqarime shtesë
· Aplikacioni dhe buxheti të shkarkohen nga ueb faqja e KIESA-së, në njërën nga gjuhët: shqipe, serbe apo angleze.
· Bizneset kanë të drejtë të aplikojnë vetëm një herë, duke përdorur një adresë të vetme emaili dhe si e tillë vetëm emaili i parë i aplikimit është i pranueshëm.  
· Çdo biznes që dërgon më shumë se një aplikim me email të ndryshëm do të diskualifikohet.
· Nuk pranohen  ndryshimet në ARBK në pronësi gjatë fazës sa është thirrja publike e hapur.
· Bizneset kanë të drejtë të aplikojnë vetëm një herë, duke përdorur një adresë të vetme emaili. Çdo biznes që dërgon më shumë se një aplikim me email të ndryshëm do të diskualifikohet.
· Ndërmarrjet përfituese do të jenë të renditura sipas numrit të pikëve nga komisioni vlerësues. Varësisht nga limitet buxhetore, lista e ndërmarrjeve përfituese mund të parasheh listën rezerve.
· Lista e ndërmarrjeve të radhitura sipas pikave të fituara në bazë të aplikacionit të vlerësuar publikohet në ueb faqe të MINTI/KIESA.
· Para nënshkrimit të marrëveshjes, ndërmarrjet përfituese obligohen të sjellin garancion nga kompanitë e sigurimit apo nga bankat, për vlerën totale të mbështetjes financiare.
· Në rast që ndërmarrja do të jetë përfituese, atëherë do të nënshkruhet marrëveshje dypalëshe (MINTI/KIESA dhe ndërmarrja), pjesë e secilës do të jenë edhe deklarimet që janë bërë me rastin e aplikimit.
· Pas nënshkrimit të marrëveshjes, ndërmarrjes përfituese do t’i transferohen 100% e vlerës së aprovuar.
· TVSH është shpenzim i pranueshëm për persona fizik dhe ndërmarrjet jo deklaruese të TVSH-së, ndërsa për ndërmarrjet që janë deklaruese të TVSH-së, ky është shpenzim i papranueshëm.
· Gjatë procesit të monitorimit, ndërmarrjet përfituese duhet të dëshmojnë shpenzimet me fatura ose kontratë, e mbështetur me transaksion bankar sipas aktiviteteve financiare të paraqitura në ofertë, derisa për aktivitetet që jo patjetër kërkohet ofertë të një subjekt tjetër afarist, atëherë vlejnë të gjitha zotimet të pasqyruara nga aplikuesit në projekt-propozim dhe të njëjtat të dhëna do të jenë pjesë përbërëse e marrëveshjes.
· Ndryshimi i ofertës mund të bëhet vetëm me kërkesë të veçantë e cila parashtrohet në MINTI/KIESA, respektivisht në komisionin monitorues. Kërkesa duhet të mbështetet në arsye të qëndrueshme nga përfituesi dhe e njëjta mund të zbatohet vetëm pas miratimit të kërkesës, me ç’rast nuk ndryshon koncepti i projektit dhe shuma e mbështetjes nga MINTI/KIESA. Në rastet kur oferta ka çmim më të lart se ajo e prezantuara në projektin aplikues, ndryshimi i çmimit është obligim i përfituesit dhe në asnjë rast nuk ndryshon vlera e mbështetjes nga MINT/KIESA.
· Në rast se informatat e dhëna në këtë aplikacion vërtetohen që janë të pasakta, ndërmarrjes nuk do t’i realizohet pagesa dhe e njëjta do të mbajë përgjegjësi për të gjitha pasojat, sipas legjislacionit relevant në fuqi.
· Në rast që nuk plotësohet kuota në ndonjërën nga kategoritë, atëherë pjesa e mbetur e buxhetit mund të bartet në kategoritë e tjera. MINTI/KIESA rezervon të drejtën të mos shpërndajë të gjitha mjetet në dispozicion.

9. Tabela 3: Kriteret e vlerësimit						
	#
	
	Pikët maksimale

	
	
	Kategoria 1
	
	Kategoria 2

	1
	Vlerësimi i projekt propozimit
	30
	
	30

	2
	Vlerësimi i idesë kreative
	20
	
	20

	3
	Vlerësimi i qarkullimit vjetor
	20
	
	20

	4
	Përqindja e të punësuarve të gjinisë femërore, nga dy (2) pikë për çdo 10% te të punësuarve të gjinisë femërore.
	20
	
	20

	5
	Numri i vendeve të reja të punës të parashikuara për t’u krijuar gjatë dhe pas përfundimit të projektit.
	Nga pesë (5) pikë për çdo një (1) që do të punësoj
	
	Nga 3.33 pikë për çdo një (1) që do të punësoj

	
	
	10
	
	10



10. Kohëzgjatja dhe zbatimi
Afati maksimal për realizimin e projektit është 12 muaj nga data e nënshkrimit të kontratës. Bizneset janë të obliguara të raportojnë të paktën 30 ditë para skadimit të marrëveshjes.

11. Aplikimi
· Njoftimi për thirrje publike është i publikuar në ueb faqen zyrtare të MINTI-t dhe të KIESA-s: 
· https://mint.rks-gov.net/ 
· http://kiesa.rks-gov.net/ 
 
· Aplikimi bëhet vetëm në mënyrë elektronike në email adresën: grate.ndermarrese@rks-gov.net
· Afati për aplikim: nga data 29.05.2026 deri më 18.06.2026. 
· Informatat shtesë mund të merren përmes email adresës: sme.kiesa@rks-gov.net

12. Ankesat
Pas publikimit të rezultateve preliminare, aplikuesit mund të adresojnë ankesa brenda afatit të paraparë me UA 01/2018, në email adresën: grate.ndermarrese@rks-gov.net 

Shënim:
· Nëse vërtetohet se informacionet e paraqitura në aplikacion janë të pasakta, përfituesit nuk do t’u bëhet pagesa dhe do të mbajnë përgjegjësi sipas legjislacionit në fuqi.
· Të gjitha zotimet lidhur me të dhënat e ofruara që do të përdorën tek kriteret e vlerësimit duhet të pasqyrohen nga aplikuesit në projekt-propozim dhe të njëjtat të dhëna do të jenë pjesë përbërëse e marrëveshjes.

